Eiropas Parlamenta normatīvā rezolūcija par Padomes grozīto Eiropas Savienības 2007. finanšu gada vispārējā budžeta projektu (visas iedaļas) (15637/2006 - C6-0442/2006 - 2006/2018(BUD) - 2006/2018B(BUD)) un Eiropas Savienības 2007. finanšu gada vispārējā budžeta projekta grozījumu vēstules Nr. 1/2007 (SEC(2006)0762), 2/2007 (13886/2006 - C6-0341/2006) un 3/2007 (15636/2006 - C6-0443/2006)



Oficiālais Vēstnesis 317 E , 23/12/2006 Lpp. 0588 - 0595



20061223 P6_TA(2006)0570 2007. finanšu gada vispārējā budžeta projekts (visas iedaļas) Eiropas Parlamenta normatīvā rezolūcija par Padomes grozīto Eiropas Savienības 2007. finanšu gada vispārējā budžeta projektu (visas iedaļas) (15637/2006 — C6-0442/2006 — 2006/2018(BUD) — 2006/2018B(BUD)) un Eiropas Savienības 2007. finanšu gada vispārējā budžeta projekta grozījumu vēstules Nr. 1/2007 (SEC(2006)0762), 2/2007 (13886/2006 — C6-0341/2006) un 3/2007 (15636/2006 — C6-0443/2006) Eiropas Parlaments, - ņemot vērā EK līguma 272. pantu un Euratom līguma 177. pantu, - ņemot vērā Padomes 2000. gada 29. septembra Lēmumu 2000/597/EK, Euratom par Eiropas Kopienu pašu resursu sistēmu [1], - ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [2], - ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību [3], - ņemot vērā Eiropas Parlamenta, Padomes un Komisijas 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu [4], - ņemot vērā Eiropas Savienības 2007. finanšu gada vispārējā budžeta projektu, ko Padome sagatavoja 2006. gada 14. jūlijā (C6-0299/2006), - ņemot vērā 2006. gada 26. oktobra rezolūciju par Eiropas Savienības 2007. finanšu gada vispārējā budžeta projektu, III iedaļa — Komisija (C6-0299/2006), un Eiropas Savienības 2007. finanšu gada vispārējā budžeta projekta grozījumu vēstuli Nr. 1/2007 (SEC(2006)0762) [5], - ņemot vērā 2006. gada 26. oktobra rezolūciju par Eiropas Savienības 2007. finanšu gada vispārējā budžeta projektu: I iedaļa — Eiropas Parlaments, II iedaļa — Padome, IV iedaļa — Tiesa, V iedaļa — Revīzijas palāta, VI iedaļa — Eiropas Ekonomikas un sociālo lietu komiteja, VII iedaļa — Reģionu komiteja, VIII(A) iedaļa — Eiropas ombuds, VIII(B) iedaļa — Eiropas datu aizsardzības uzraudzītājs (C6-0300/2006) [6], - ņemot vērā Eiropas Savienības 2007. finanšu gada vispārējā budžeta projekta grozījumu vēstuli Nr. 2/2007 (13886/2006 — C6-0341/2006), - ņemot vērā Eiropas Savienības 2007. finanšu gada vispārējā budžeta projekta grozījumu vēstuli Nr. 3/2007 (15636/2006 — C6-0443/2006), - ņemot vērā 2006. gada 26. oktobrī pieņemtos vispārējā budžeta projekta grozījumus un ierosinātos labojumus [7], - ņemot vērā Padomes veiktās izmaiņas grozījumos un ierosinātajos labojumos, ko Parlaments pieņēma attiecībā uz vispārējā budžeta projektu (15637/2006 — C6-0442/2006), - ņemot vērā 2006. gada 21. novembra saskaņošanas sanāksmes rezultātus un 2006. gada 28. novembra sanāksmi, - ņemot vērā Padomes paziņojumu par tās apspriedes rezultātiem attiecībā uz Parlamenta pieņemtajiem vispārējā budžeta projekta grozījumiem un ierosinātajiem labojumiem, - ņemot vērā Reglamenta 69. pantu un IV pielikumu, - ņemot vērā Budžeta komitejas ziņojumu (A6-0451/2006), A. tā kā Eiropas Parlaments, strādājot ar 2007. gada budžetu, ir ievērojis konsekventu stratēģiju; B. tā kā šīs stratēģijas pamatā bija trīs galvenie pamatmērķi, kas noteikti Parlamenta 2006. gada 18. maija rezolūcijā par 2007. gada budžetu — Komisijas gada politikas stratēģijas ziņojums [8], t.i., noteikt politikas prioritātes, nodrošināt izmaksu lietderību un gatavoties pārskatīšanai 2008.-2009. gadā; C. tā kā šī pieeja parādīja galvenos Eiropas Savienības uzdevumus un iespējas saistībā ar pašreizējo globalizācijas procesu un lika apsvērt svarīgus jautājumus par ES stratēģiskās partnerības veidu attiecībā uz partnervalstīm un reģioniem visā pasaulē; D. tā kā šis skaidrais, konsekventais un stratēģiskais redzējums ļāva Parlamentam daudz panākt sarunās ar Padomi par Parlamenta galvenajām prioritātēm, tostarp attiecībā uz Finanšu regulu; E. tā kā sasniegtais attiecībā uz Parlamenta prioritātēm, izmaksu lietderības nodrošināšanu, un Finanšu regulu sniegs reālu labumu Eiropas iedzīvotājiem efektīvāku un lietderīgāku ES izdevumu veidā un sekmēs Parlamenta pastāvīgos centienus panākt pozitīvu ticamības deklarāciju par ES izdevumiem; Vispārīgi apsvērumi: prioritāšu noteikšana, izmaksu lietderība, gatavošanās pārskatīšanai 2008.-2009. gadā Prioritāšu noteikšana 1. atgādina, ka Parlamenta pieejas 2007. gada budžetam stratēģija un politiskās prioritātes ir izklāstītas iepriekšminētajā 2006. gada 18. maija rezolūcijā, jo īpaši tās 5. un 6. punktā; uzskata, ka tāpēc minētā rezolūcija bija svarīgs līdzeklis stratēģijas noteikšanai ikgadējās budžeta procedūras agrīnā posmā; 2. atzinīgi vērtē sarunās ar Padomi trialogā un saskaņošanas procedūrā panākto attiecībā uz Parlamenta izvirzītajām galvenajām prioritātēm un svarīgākajiem jautājumiem pirms budžeta otrā lasījuma Parlamentā; 3. attiecībā uz kopējo maksājumu apjomu noraida Padomes nostāju — patvaļīgu un vispārēju maksājumu apjoma samazinājumu veikšanu; uzskata, ka maksājumi jānovirza tām prioritārajām programmām, kurās var nodrošināt efektīvu un lietderīgu resursu izlietojumu; ņemot vērā vispārējo vienošanos ar Padomi, piekrīt galīgam maksājumu apjomam 115500 miljonu euro apmērā, kas atbilst 0,99 % no ES NKI; 4. norāda uz deklarāciju par maksājumiem, atgādinot, ka 2006. gada 17. maija Iestāžu nolīguma 12. un 13. punkts nosaka absolūtās summas, kas ir ikgadējais izdevumu maksimālais apjoms vispārējā budžetā, ņemot vērā DFS; tādējādi DFS 2007.-2013. gadam noteikto ikgadējo maksimālo apjomu ievērošana nozīmē neobligāto izdevumu pieauguma likmes automātisku pieņemšanu gada budžetos; atgādina Padomei, ka šo punktu neievērošanu Parlaments uzskatīs par Iestāžu nolīguma pārkāpumu; 5. šajā kontekstā atzīmē, ka Parlamenta specializētās komitejas, nosakot 2007. gada budžetu Parlamenta pirmajam lasījumam, prasīja palielināt maksājumu apropriācijas pieticīgā apjomā, ņemot vērā to, ka 2006. gadā vienojās par jauno galveno juridisko pamatu attiecībā uz jaunām ES izdevumu programmām, kuras sāk īstenot 2007. gadā; 6. attiecībā uz kopējo saistību apropriāciju apjomu atzīmē, ka Parlaments īsteno apdomīgu pieeju, kas atbilst specializēto komiteju pieejai, un nav prasījis izmantot elastības fonda līdzekļus; nosaka saistību apropriācijas 2006. gada 17. maija Iestāžu nolīguma I pielikumā paredzētajā maksimālajā apjomā vai tuvu tam attiecībā uz lielāko daļu 2007. gada budžeta pozīciju; 7. attiecībā uz kopējo ārpolitiku un drošības politiku nolemj atjaunot saistību apropriācijas 2007. gadam provizoriskajā budžeta projektā paredzētajā apjomā, t.i., 159200000euro apmērā, bet sagaida, ka Padome īstenos 2006. gada 17. maija Iestāžu nolīguma burtu un garu attiecībā uz KĀDP izdevumiem un kā apstiprināts priekšsēdētāju E. Brok un J. Lewandowski un Somijas ministres U.-M. Wideroos vēstuļu apmaiņā; Izmaksu lietderības nodrošināšana 8. uzsver, ka izmaksu lietderības nodrošināšanas pieeja ir novatorisks elements 2007. gada budžeta procedūrā; uzskata, ka šī īstenotā pieeja ir jāizmanto turpmākajās budžeta procedūrās, lai nodrošinātu labāku ES programmu novērtēšanu un budžeta izpildes kontroli atbilstīgi Parlamenta prioritātēm un institucionālajām prerogatīvām; 9. atgādina par savu lēmumu iekļaut rezervē 30 % apropriāciju, kuru kopējais apjoms ir vairāk nekā 500 miljoni euro, gandrīz 40 budžeta pozīcijās, saistībā ar kurām Parlaments ir nopietni bažījies par budžeta izpildes kvalitāti un apjomu, ņemot vērā pilnīgu pieejamo informācijas avotu izpēti; atzinīgi vērtē Komisijas konstruktīvo atbildi uz Parlamenta budžeta grozījumos izvirzītajiem nosacījumiem attiecībā uz šo rezervju izmantošanu; attiecībā uz Komisijas atbildi, kas pievienota tās tradicionālajai novembra sākuma vēstulei par izpildāmību, nolemj saglabāt rezervē 8900000euro 2. budžeta pozīcijās; nolemj 2007. gadā turpināt cieši uzraudzīt šo pozīciju līdzekļu izlietojuma kvalitāti un apjomu saskaņā ar deklarāciju par izmaksu lietderības uzlabošanu; 10. atzinīgi vērtē 2006. gada 15. novembra sanāksmi ar finanšu plānošanas un budžeta komisāri un Komisijas ģenerālsekretāru, kas liecināja par ciešu Komisijas apņemšanos īstenot izmaksu lietderības pieeju; atzīmē, ka Parlamenta Budžeta komiteja 2007. gada pirmajā pusē organizēs uzklausīšanu par izmaksu lietderības pieejas tālākas īstenošanas pasākumiem; 11. atgādina, cik lielu nozīmi Parlaments piešķir pozitīvas ticamības deklarācijas saņemšanai attiecībā uz līdzekļiem, kuriem piemēro dalītu pārvaldību; uzsver nodomu nodrošināt, lai atbilstoši 2006. gada 17. maija Iestāžu nolīgumam attiecīgās dalībvalstu revīzijas iestādes sagatavo novērtējumu par pārvaldības un kontroles sistēmu atbilstību Kopienas noteikumiem; tādēļ prasa, lai dalībvalstis apņemas attiecīgajā valsts līmenī katru gadu sagatavot kopsavilkumu par pieejamajām revīzijām un deklarācijām; atzinīgi vērtē vienā dalībvalstī nesen veiktos pasākumus, lai konsolidētu visus atsevišķos pārskatus par ES līdzekļu izlietojumu un piemērotu tiem dalītu pārvaldību nolūkā pēc tam veikt attiecīgo rādītāju revīziju; uzskata, ka Revīzijas palātas metodikas pārskatīšana attiecībā uz to, kā novērtē atbilstību ES finanšu noteikumiem, šajā pārskatīšanā izmantojot speciālistu veiktu salīdzināšanas procesu un iesaistot citas salīdzināmas institūcijas, sekmēs Revīzijas palātas pieejas uzlabošanu, veicot ES pārskatu revīziju; ar izbrīnu konstatē, ka vēl nav pabeigta neviena šāda speciālistu veikta salīdzinoša pārskatīšana; pieprasa to paveikt līdz 2007. gada 31. jūlijam; 12. attiecībā uz jaunajām aģentūrām (Ķimikāliju aģentūra, Dzimumu līdztiesības institūts un Pamattiesību aģentūra) atzīmē kopīgās deklarācijas, kurās Parlaments, Padome un Komisija vienojās par šo aģentūru finansēšanu un finanšu plānošanu atbilstīgi 2006. gada 17. maija Iestāžu nolīgumam; attiecībā uz esošajām aģentūrām nolemj atjaunot PBP paredzētās apropriācijas, bet summas, kas pārsniedz atsauces summas, iekļaut rezervē, līdz tiek saņemts aģentūru darbības pozitīvs novērtējums, ņemot vērā to darba programmas galīgo variantu; atzīmē, ka šie novērtējumi jāpabeidz, ņemot vērā to, ka 2007. gada pavasarī notiks aģentūru vadītāju sanāksme; Gatavošanās pārskatīšanai 2008.-2009. gadā 13. atkārtoti pauž bažas, ka Eiropas Savienībai ir jāizstrādā visaptverošāka stratēģija attiecībā uz globalizācijas procesa radītajām iespējām un uzdevumiem; uzskata, ka šajā kontekstā ir jāpārvērtē ES pieeja partnerībai ar trešām valstīm un reģioniem un ka termins "stratēģisks" jālieto tikai attiecībā uz vissvarīgākajām ES partnerattiecībām, piemēram, transatlantiskajām partnerattiecībām ar Amerikas Savienotajām Valstīm; 14. apstiprina, ka Iestāžu nolīguma pārskatīšanas un iespējamu izmaiņu pamats joprojām ir politiskā analīze, ko sagatavoja Pagaidu komiteja saistībā ar paplašinātās ES politikas uzdevumiem un budžeta līdzekļiem 2007.-2013. gadam, un 2005. gada 8. jūnijā Parlamenta pieņemtā attiecīgā rezolūcija [9]; uzskata, ka ir jāiekļauj jauno daudzgadu programmu un instrumentu efektivitātes un īstenošanas novērtējums; 15. atzīmē, ka Parlamenta pieņemtajiem sagatavošanas pasākumiem attiecībā uz apmaiņu uzņēmējdarbības un zinātnes jomā ar Ķīnu un Indiju ir jādemonstrē nozīme, kādu Parlaments piešķir ciešākas sadarbības veidošanai ar šīm valstīm, kas strauji attīstās; 16. uzskata, ka Komisijai ir jāpanāk lielāka pārskatāmība attiecībā uz tās sadarbības priekšrocībām un trūkumiem, ko īsteno ar NVO, sniedzot ES atbalstu attīstības jomā; tādēļ iesaka veikt NVO darbības izmaksu un guvumu analīzi; plāno sīkāk izvērtēt plašākas mikrokredītu izmantošanas iespējas turpmākajā ES atbalstā attīstības jomā; 17. uzskata, ka Komisijai 2007. gada 30. aprīlī iesniedzamajā ziņojumā ir jāpārvērtē ES stratēģisko partnerattiecību raksturs, jo īpaši precizējot vārda "stratēģisks" nozīmi, un ka tas ir tikai viens piemērs, kas liecina par vajadzību plašākā mērā skaidri noteikt ES vispārējās politikas prioritātes tā, lai tās var efektīvi paziņot Eiropas iedzīvotājiem; atzīmē, ka skaidri noteiktas politikas prioritātes ir priekšnoteikums, lai tām piešķirtu budžeta līdzekļus; norāda, ka Parlaments, strādājot ar 2007. gada budžetu, jau agrīnā posmā noteica savas politikas prioritātes un tāpēc izveidoja efektīvu stratēģiju 2007. gada budžetam; 18. tāpēc uzskata, ka Parlamentam ir jāpilnveido šī prioritāšu noteikšanas pieeja, ko tas īstenoja 2007. gada budžeta procedūrā, cita starpā izmantojot vairākas uzklausīšanas par īpašiem politikas jautājumiem, lai noteiktu vidēja termiņa politikas prioritātes; uzskata, ka tam saskaņā ar 2006. gada 18. maija rezolūcijas par gada politikas stratēģiju 38. līdz 40. punktu ir jāsekmē Parlamenta stratēģijas 2008.-2009. gada pārskatīšanai izveide; Horizontālie jautājumi un galvenie aspekti daudzgadu finanšu shēmas izdevumu kategorijās Horizontālie jautājumi 19. attiecībā uz izmēģinājuma projektiem un sagatavošanas darbībām atzīmē 2006. gada 17. maija Iestāžu nolīgumā noteikto maksimālo apjomu palielinājumu jauniem projektiem un norāda, ka šie projekti ļauj Parlamentam noteikt Eiropas politikas attīstības prioritārās jomas; tāpēc nolemj ierosināt vairākus jaunus projektus, kas lielā mērā atbilst 2006. gada 18. maija rezolūcijas par gada politikas stratēģiju 6. punktā noteiktajām prioritātēm; 20. atzīmē Komisijas grozījumu vēstules Nr. 3/2007 pieņemšanu un Komisijas grozījumu vēstules Nr. 2/2007 daļu pieņemšanu, tostarp noteikumus par klasifikāciju attiecībā uz Hercule II un Eiropas Globalizācijas pielāgošanas fondu; noraida citas grozījumu vēstules Nr. 2/2007 daļas un nolemj ieviest attiecīgus apjomus un budžeta nomenklatūru, kas atbilst tā ārējām prioritātēm; 21. atzinīgi vērtē panākto vienošanos, kas ļauj izmantot 500 miljonus euro 2007. gada budžetā iekļautajam Eiropas Globalizācijas fondam; uzsver, ka procedūra, kas pieņemta minētā fonda iekļaušanai budžetā, atbilst 2006. gada 17. maija Iestāžu nolīguma 28. punkta noteikumiem, un atkārtoti apstiprina savu viedokli, ka saskaņā ar Iestāžu nolīgumu Eiropas Globalizācijas fonda finansēšanai izmantojamo līdzekļu avotu secība N gadā ir atkarīga no informācijas par rezervēm un atceltajām saistībām pieejamības hronoloģiskās secības, t.i., pirmkārt, N - 2 gadā atceltās saistību apropriācijas, otrkārt, N - 1 gadā atlikusī pieejamā rezerve un, treškārt, N - 1 gadā atceltās saistību apropriācijas; atzinīgi vērtē Komisijas viedokli par šo jautājumu, kas izklāstīts finanšu plānošanas un budžeta komisāres 2006. gada 17. novembra vēstulē Eiropas Parlamenta priekšsēdētājam; Galvenie aspekti atbilstīgi Iestāžu nolīgumā noteiktajām izdevumu kategorijām 1.a izdevumu kategorija. Konkurētspēja izaugsmei un nodarbinātībai 22. apliecina savu 2006. gada 18. maija rezolūcijā par gada politikas stratēģiju pausto pārliecību, ka zināšanas, prasmes, pētniecība un attīstība, inovācija, informācijas sabiedrības tehnoloģijas, kā arī ilgtspējīga transporta un enerģētikas politika ir plaukstošas mūsdienīgas ekonomikas pamatā un tām ir būtiska nozīmē darbavietu radīšanā; tādēļ ir nolēmis noraidīt Padomes pieeju, saskaņā ar kuru tiek samazinātas apropriācijas vairākās nozīmīgās budžeta pozīcijās, kuru mērķis ir veicināt ES ekonomikas konkurētspēju; ir nolēmis palielināt, lai gan mazākā apjomā nekā bija paredzēts pirmajā lasījumā, maksājumu apropriācijas prioritārām programmām, kas saistītas ar Lisabonas programmu, piemēram, Konkurētspējas un jauninājumu programmai un Eiropas Kopienas Septītajai pamatprogrammai (2007.-2013. g.) pētniecības, tehnoloģiju attīstības un demonstrējumu pasākumiem; 23. ir pārliecināts, ka ES konkurētspējas palielināšanai ir būtiska nozīme ES atbildē uz globalizācijas izvirzītajiem uzdevumiem; tādēļ uzskata, ka apropriāciju palielināšana 1.a izdevumu kategorijā skaidri norāda virzienu, kurās jomās ES turpmāk būtu jāizlieto līdzekļi; atgādina vajadzību pēc pienācīga publiskā finansējuma, lai radītu sviras efektu, ko sagaida no Eiropas Investīciju bankas līdzfinansējuma; ar nepacietību gaida Komisijas un Padomes priekšlikumus šajā sakarā; uzsver, ka ilgtermiņā parakstītā kapitāla palielinājums Eiropas Investīciju fondam būtu vēlams - gan kā papildinājums jaunu uzdevumu (tostarp Konkurētspējas un jauninājumu pamatprogrammas (CIP)) īstenošanas uzsākšanai 2007. gadā, gan jaunu tehnoloģiju nodošanas projektu darbību finansēšanai, ko vēlas Parlaments, Padome un Komisija; 24. uzsver Galileo programmas milzīgo tehnoloģisko un ekonomisko nozīmi; atgādina Komisijai, ka, skatot visu periodu kopumā, šai programmai DFS ir piešķirts pārāk maz finansējuma, un aicina Komisiju nekavējoties meklēt reāli īstenojamu un pastāvīgu risinājumu, lai nodrošinātu šīs programmas panākumus; 1.b izdevumu kategorija. Kohēzija izaugsmei un nodarbinātībai 25. atzīmē, ka struktūrfondiem un kohēzijas fondam paredzēto apropriāciju apjoms 2007.-2013. gada DFS ir ievērojami zemāks nekā gaidīts, galvenokārt 2005. gada decembra Eiropadomes secinājumu dēļ; tādēļ uzskata, ka apropriācijas būtu jāatjauno PBP paredzētajā apjomā; uzsver, cik svarīgi pēc vienošanās par jauno Iestāžu nolīgumu ir pēc iespējas drīzāk izveidot un apstiprināt dalībvalstu programmas; uzsver, cik nozīmīga ir kohēzija kā viena no ES politikas prioritātēm pirmspievienošanās palīdzībai; prasa Komisijai sniegt pārskaitījuma vai budžeta grozījumu pieprasījumu 2007. gadā, ja 2007. gada budžetā paredzētais finansējums ir nepietiekošs; 2. izdevumu kategorija. Dabas resursu saglabāšana un apsaimniekošana 26. atzīmē, ka 2007. gads būs pirmais gads, kad pilnībā tiks īstenota kopējās lauksaimniecības politikas (KLP) jaunākā reforma; noraida obligāto izdevumu samazinājumus, ko Padome pieņēma otrajā lasījumā; noraida vairāku lauksaimniecības jomas budžeta pozīciju pārklasificēšanu no neobligātajiem uz obligātajiem izdevumiem, kā Komisija ierosināja savā grozījumu vēstulē Nr. 2/2007; 27. pauž nožēlu, ka lauku attīstībai paredzētie līdzekļi faktiski būs nepietiekami, lai gan Eiropas lauku apvidu ekonomikas pārstrukturēšana, modernizācija un diversifikācija ir ļoti nepieciešama; uzskata, ka brīvprātīga līdzekļu pārvietošana no tiešā atbalsta lauksaimniecībai (KLP "pirmā pīlāra") uz lauku apvidu attīstību nav piemērots līdzeklis šīs situācijas risināšanai; šajā sakarā pauž nopietnus iebildumus pret Komisijas pašreizējo priekšlikumu līdz 20 % no tiešā atbalsta lauksaimniecībai pārvietot uz lauku attīstību brīvprātīgas modulācijas veidā; aicina Komisiju veikt ietekmes novērtējumu saskaņā ar Eiropas Parlamenta, Padomes un Komisijas 2003. gada 16. decembra Iestāžu nolīgumu par tiesību aktu labāku izstrādi [10]; atkārtoti atgādina, ka Parlaments joprojām saglabā savu nostāju attiecībā uz brīvprātīgo modulāciju un uzskata par lietderīgu to novērtēt kopā ar jautājumu par līdzfinansēšanu saistībā ar pārskatīšanu 2008.-2009. gadā, kā minēts 2006. gada 17. maija Iestāžu nolīgumam pievienotajā deklarācijā Nr. 9 par brīvprātīgu modulāciju; 28. pauž vilšanos, ka, neskatoties uz ievērojamām vajadzībām pēc apropriācijām nedzīvas vakcīnas izstrādei pret zilās mēles vīrusu (BTV), Padome otrajā lasījumā atteicās apstiprināt šo Parlamenta iniciatīvu; tomēr atzinīgi vērtē Komisijas vēstulē par izpildāmību pausto priekšlikumu iekļaut jaunas vakcīnas izstrādi pret zilās mēles vīrusu pētniecībai paredzētajā budžetā IPA projektos; uzsver, ka priekšroka jādod polivalentas vakcīnas izstrādei, kas būtu efektīva pret dažādiem vīrusa tipiem; 29. atbalsta un atzinīgi vērtē Parlamenta, Padomes un Komisijas kopīgo deklarāciju par Life+ attiecībā uz pagaidu finansējuma nodrošināšanu attiecīga tiesību akta trūkuma gadījumā, kas iespējams laika posmā no 2007. gada sākuma līdz tiesību akta galīgajai pieņemšanai; 3.a izdevumu kategorija. Brīvības, drošības un tiesiskuma telpa 30. norāda, ka brīvības, drošības un tiesiskuma telpa, un jo īpaši pamattiesību veicināšana, kopējās patvēruma un migrācijas politikas noteikšana un cīņa pret terorismu un organizēto noziedzību, ir viena no ES svarīgākajām prioritātēm; 31. uzskata, ka ES ārējo robežu integrēta pārvaldība ir viens no mērķiem, kam šobrīd vajadzīgs steidzams atbalsts; tādēļ atjauno PBP paredzēto saistību apropriāciju apjomu Eiropas Aģentūrai operatīvās sadarbības vadībai pie Eiropas Savienības ārējām robežām (Frontex), vienlaikus iekļaujot daļu līdzekļu rezervē atbilstīgi vispārējai pieejai attiecībā uz aģentūrām; 3.b izdevumu kategorija. Pilsonība 32. atgādina subsidiaritātes principa nozīmīgumu tādās jomās kā kultūra, izglītība, apmācība un jaunatne, un uzskata, ka cieņa pret viedokļu daudzveidību ir efektīvas saziņas politikas pirmais priekšnoteikums, lai tuvinātu ES tās pilsoņiem; uzskata, ka iespējams labāk izmantot jaunus saziņas līdzekļus, lai pulcinātu Eiropas politikas veidotājus ar visa veida politiskajiem uzskatiem ideju apmaiņai; tādēļ atzinīgi vērtē Euronews apskatu iepriecinošo attīstību; aicina Komisiju atbalstīt Euronews pārraidi arābu valodā, lai gan arābiski runājošos ES iedzīvotājus, gan Vidusjūras reģiona arābiski runājošo valstu iedzīvotājus varētu efektīvāk sasniegt un informēt par Eiropas iesaistīšanos; mudina Komisiju paskaidrot D plāna par demokrātiju, dialogu un diskusijām ietekmi uz budžetu un pasākumus, ko plāno veikt saskaņā ar to; aicina Komisiju publicēt internetā datus par subsīdiju piešķiršanu (summas un saņēmējus) visām darbībām; 33. uzsver nozīmi, kādu tas piešķir efektīvām ES komunikācijas stratēģijām un it īpaši tam, lai pēc iespējas plašāk varētu izmantot tiešsaistes mehānismus nolūkā atvieglot informācijas un ideju saiknes attīstību starp tiem, kas veido viedokli par Eiropu, un ieinteresētajām pusēm; šajā kontekstā atzīmē pieņemto izmēģinājuma projektu saistībā ar informācijas izmēģinājuma tīkliem (PINs) nolūkā uzlabot saziņu starp politikas veidotājiem, it īpaši starp Eiropas un dalībvalstu parlamentāriešiem; uzskata, ka šai iniciatīvai jābalstās uz esošajiem Eiropas tīmekļa portāliem tā, lai radītu pievienoto vērtību pašreizējiem īpašajiem pasākumiem šajā jomā; 34. aicina Komisiju saskaņā ar Eiropas Parlamenta deklarāciju [11] par reliģiskā mantojuma aizsardzība un saglabāšana Kipras ziemeļu daļā veikt pārskatu par stāvokli un atjaunošanai paredzamajām izmaksām tajās Kipras ziemeļdaļas baznīcās, kuras ir apgānītas, pārvērstas mošejās un bojātas pēc tam, kad Turcijas armija pārņēma šo apgabalu savā kontrolē 1974. gadā; 35. apšauba Komisijas informācijas politikas kvalitāti; prasa, lai Komisija oficiāli apstiprina gatavību atbilstīgi pārstāvēt visas iestādes un to attiecīgās pilnvaras; 4. izdevumu kategorija. ES nozīme pasaules līmenī 36. uzskata, ka ES jānodrošina pietiekami līdzekļi, lai tā varētu rīkoties kā globālo procesu dalībnieks, ievērojot savas vērtības; ierosina atjaunot PBP summas vairākās pozīcijās un palielināt PBP paredzētās maksājumu un saistību summas atsevišķās jomās, lai veicinātu ES pasākumus, izmantojot Kopienas programmas ārpolitikas, attīstības un humānās palīdzības jomās, kā arī uzņēmējdarbības un zinātniskās apmaiņas ar nozīmīgākajām jaunajām lielvalstīm; 37. uzsver pārredzamības nozīmi to līdzekļu izlietojumā, kas Irākai piešķirti caur diviem ieguldījumu fondiem, un atgādina, ka rūpīgi jāuzrauga Irākas spēja apgūt līdzekļus; tādēļ aicina Komisiju regulāri sniegt informāciju par ES finansētiem projektiem un par šai valstij paredzēto līdzekļu izlietojuma līmeni; 38. atzīmē, ka ES ārējo darbību jaunais tiesiskais regulējums prasa arī jaunu budžeta struktūru; kopumā atzinīgi vērtē instrumentu vienkāršošanu un līdz ar to ierosināto jauno budžeta nomenklatūru; atzinīgi vērtē arī atsevišķa cilvēktiesību un demokrātijas instrumenta iekļaušanu, kas prasa izmaiņas PBP nomenklatūrā; tomēr nevar pieņemt, ka vairākas ierosinātās izmaiņas mazina jomu un/vai reģionu un valstu pārredzamību; tāpēc ir nolēmis izdarīt vajadzīgos grozījumus; aicina Komisiju sniegt arī pārskatu sadalījumā pa pasākumiem un kandidātvalstīm un pārredzamības nolūkā nodrošināt atbilstīgu nomenklatūru visās attiecīgajās budžeta pozīcijās; turklāt aicina Komisiju regulāri sniegt budžeta lēmējinstitūcijai uzraudzības ziņojumu par abu jauno dalībvalstu, kā arī kandidātvalstu progresu; 39. atjauno KĀDP paredzētās apropriācijas Komisijas PBP un Padomes BP ierosinātajā apjomā; uzsver savu prasību Padomei ievērot 2006. gada 17. maija Iestāžu nolīguma burtu un garu attiecībā uz KĀDP saskaņā ar vēstuļu apmaiņu starp komiteju priekšsēdētājiem E. Brok un J. Lewandowski un ministri U.-M. Wideroos; 40. atzīmē, ka 2007. gada budžets Parlamenta otrajā lasījumā neparedz nekādas rezerves 4. izdevumu kategorijā, tāpēc saistību palielināšanai, izdarot budžeta grozījumus 2007. gadā, būs jāizmanto elastības fonds; sagaida, lai Padome arī turpmāk to aktīvi un savlaicīgi informē par gaidāmajai Kosovas misijai nepieciešamo finansējumu; 5. izdevumu kategorija. Administrācija 41. attiecībā uz ES iestāžu personāla komplektēšanu atzīmē, ka Padomes sākotnēji ierosinātā darbinieku skaita samazināšana netiks paredzēta 2007. gada budžetā; atbalsta kopīgo deklarāciju ar Padomi par pieņemšanu darbā saistībā ar 2004. un 2007. gada paplašināšanos; atzinīgi vērtē Komisijas apņemšanos līdz 2007. gada 30. aprīlim veikt padziļinātu pārbaudi, sniedzot termiņa vidusposma novērtējumu par nepieciešamajiem darbiniekiem, un iesniegt detalizētu ziņojumu par Komisijas personāla komplektēšanu atbalsta un koordinēšanas funkciju nodrošināšanai visās darba vietās; 42. nolemj Parlamenta pirmajā lasījumā rezervei paredzētās summas ļaut izmantot Komisijas personāla komplektēšanai, pamatojoties uz Komisijas priekšsēdētāja vēstuli, kurā viņš piekrīt pilnībā izpildīt visas četras Parlamenta prasības attiecībā uz rezerves izmantošanu; ar nepacietību gaida stratēģisku diskusiju par ES iestāžu personāla komplektēšanu 2007. gadā saistībā ar Parlamenta pieprasīto padziļināto izpēti; Citas 2007. gada budžeta iedaļas 43. atzīmē, ka "Citām iedaļām" paredzētais budžeta līdzekļu palielinājums 2007. gada budžetā, izņemot paplašināšanās izmaksas, bija tikai 1,7 % salīdzinājumā ar 2006. gadu; šis palielinājums ir niecīgs un atspoguļo inflācijas līmeņa un iestāžu īpašo prioritāšu izmaksu paaugstināšanos, un faktiski tas ir ievērojami mazāks nekā PBP prasītais; nolemj saglabāt savu sākotnējo, pirmajā lasījumā pieņemto nostāju, atjaunojot budžetā 10630000euro no Padomes izdarītā samazinājuma 28280000euro apmērā; 44. atkārto savu pārliecību, ka visās uzsāktajās darbībās jāīsteno stingra budžeta politika, nodrošinot efektīvāku budžeta izveidi un atspoguļojot tajā pašreizējās faktiskās iestāžu vajadzības un prioritātes; tomēr atzīst arī, ka iestāžu rīcībā jābūt to pietiekami efektīvai darbībai nepieciešamajiem instrumentiem, lai tādējādi nodrošinātu šo iestāžu dažādo mērķu īstenošanu; pauž nožēlu par Padomes lēmumu nepiekrist Parlamenta pirmajā lasījumā apstiprinātajam budžetam, kas paredzēts "Citām iedaļām"; 45. prasa iestādēm katru gadu līdz 1. septembrim iesniegt izsmeļošākus ziņojumus par savām darbībām un to rezultātiem; šajos ziņojumos jāsniedz izsmeļošāka un precīzāka informācija par to, cik efektīvi tiek izmantoti līdzekļi, un jāpamato šo līdzekļu izlietojums; tas ļautu budžeta lēmējinstitūcijai novērot, kā un kurās jomās līdzekļu palielinājums paaugstina iestāžu darba efektivitāti; 46. atkārtoti uzsver iestāžu sadarbības nozīmi, no kuras, bez šaubām, ieguvējas var būt visas iesaistītās iestādes; tāpēc uzskata, ka Eiropas Ekonomikas un sociālo lietu komitejas un Reģionu komitejas kopējais administratīvais dienests ir efektīvs un dinamisks veids, kā novērst darba dublēšanos, samazināt izmaksas un izveidot komandas gaisotni, nemazinot sniegto pakalpojumu kvalitāti un efektivitāti; aicina abas minētās komitejas ne vēlāk kā līdz 2007. gada jūlijam izskatīt šo sadarbību, ņemot vērā kopīguma principu, lai veiktu abu iestāžu vajadzību apmierināšanai un kopējā dienesta līdzsvarotākas pārvaldības nodrošināšanai nepieciešamos pasākumus; iesaka ne vēlāk kā līdz 2007. gada jūnija beigām veikt situācijas novērtējumu attiecībā uz Eiropas Ekonomikas un sociālo lietu komitejas un Reģionu komitejas funkcijām un pasākumiem; * * * 47. uzdod priekšsēdētājam paziņot, ka budžets ir pieņemts galīgā variantā, un nodrošināt tā publicēšanu "Eiropas Savienības Oficiālajā Vēstnesī"; 48. uzdod priekšsēdētājam nosūtīt šo rezolūciju kopā ar tai pievienotajām deklarācijām Padomei, Komisijai, Tiesai, Revīzijas palātai, Eiropas Ekonomikas un sociālo lietu komitejai, Reģionu komitejai, Eiropas ombudam, Eiropas datu aizsardzības uzraudzītājam, kā arī citām attiecīgajām iestādēm un struktūrām. [1] OV L 253, 7.10.2000., 42. lpp. [2] OV L 248, 16.9.2002., 1. lpp. [3] OV C 139, 14.6.2006., 1. lpp. [4] OV C 172, 18.6.1999., 1. lpp. Nolīgumā jaunākie grozījumi izdarīti ar Eiropas Parlamenta un Padomes Lēmumu 2005/708/EK (OV L 269, 14.10.2005., 24. lpp.). [5] Pieņemtie teksti, P6_TA(2006)0451. [6] Pieņemtie teksti, P6_TA(2006)0452. [7] Pieņemtie teksti, pielikums. [8] Pieņemtie teksti, P6_TA(2006)0221. [9] OJ C 124 E, 25.5.2006, 373. lpp. [10] OV C 321, 31.12.2003., 1. lpp. [11] Pieņemtie teksti, 5.9.2006., P6_TA(2006)0335. -------------------------------------------------- 20061223 PIELIKUMS Kopīgā deklarācija par trīs jaunajām aģentūrām, kuru izdevumi ieplānoti 2007. gada budžetā, piemērojot 47. punktu Iestāžu nolīgumā ( 2006. gada 17. maijs) Provizoriskajā 2007. gada budžeta projektā paredzēta šādu jaunu aģentūru finansēšana: - Eiropas Ķimikāliju aģentūra; - Eiropas Dzimumu līdztiesības institūts; - Eiropas Pamattiesību aģentūra. Eiropas Parlaments, Padome un Komisija ir apņēmušās papildināt šo saistībā ar šīm trim jaunajām aģentūrām gūto sākotnējo pieredzi, lai turpinātu izstrādāt IN 47. pantā noteikto kārtību, kas paredzēta tādu priekšlikumu izstrādei, kuri attiecas uz jaunu aģentūru veidošanu. Kopīgā deklarācija par Eiropas Ķimikāliju aģentūras finansēšanu Komisija 2006. gada maijā iesniedza pirmo finansēšanas plānu laikposmam no 2007. līdz 2013. gadam saskaņā ar 46. punktu Iestāžu nolīgumā (IN) ( 2006. gada 17. maijs) par budžeta disciplīnu un pareizu finanšu pārvaldību. Pamatojoties uz informāciju, ko Komisija sniedza 2006. gada 7. novembrī, Eiropas Parlaments un Padome uzsver, ka Eiropas Ķimikāliju aģentūras finansēšanu var nodrošināt, iekļaujoties izdevumu maksimālajā apjomā, par ko panākta vienošanās 1.a pozīcijā laikposmam no 2007. līdz 2013. gadam. Turklāt Eiropas Parlaments un Padome uzsver, ka 2007.-2013. gada daudzgadu finanšu shēmas 1.a pozīcijā 2008. un 2009. gadā — salīdzinājumā ar plānoto finansējumu, ko Komisija iesniedza 2006. gada maijā, un neņemot vērā iespējamo pārvietojumu 1. pozīcijā — Eiropas Ķimikāliju aģentūras tiesiskā pamata grozījumos iekļauti kopējie papildu izdevumi 113600000euro apmērā. Ja Komisija — vai nu pēc aģentūras pieprasījuma, vai citu neparedzētu apstākļu dēļ — vēlas grozīt summas, kas sākotnēji tika uzskatītas par nepieciešamām Aģentūras finansēšanai attiecīgajā periodā, tai būtu jāinformē budžeta lēmējiestāde par šo nodomu un par šāda grozījuma ietekmi uz atlikušo starpību attiecīgajā daudzgadu finanšu shēmas pozīcijā, kā arī būtu jāinformē par pārplānojumu. Kopīgā deklarācija par Eiropas Dzimumu līdztiesības institūta finansēšanu Komisija 2006. gada maijā iesniedza pirmo finansēšanas plānu laikposmam no 2007. līdz 2013. gadam saskaņā ar 46. punktu Iestāžu nolīgumā (IN) ( 2006. gada 17. maijs) par budžeta disciplīnu un pareizu finanšu pārvaldību. Pamatojoties uz informāciju, ko Komisija sniedza 2006. gada 7. novembrī, Eiropas Parlaments un Padome uzsver, ka Eiropas Dzimumu līdztiesības institūta finansēšanu var nodrošināt, iekļaujoties izdevumu maksimālajā apjomā, par ko panākta vienošanās 1.a pozīcijā laikposmam no 2007. līdz 2013. gadam. Ja Komisija — vai nu pēc Aģentūras pieprasījuma, vai citu neparedzētu apstākļu dēļ — vēlas grozīt summas, kas sākotnēji tika uzskatītas par nepieciešamām Aģentūras finansēšanai attiecīgajā periodā, tai būtu jāinformē budžeta lēmējiestāde par šo nodomu un par šāda grozījuma ietekmi uz atlikušo starpību attiecīgajā daudzgadu finanšu shēmas pozīcijā, kā arī būtu jāinformē par pārplānojumu. Kopīgā deklarācija par Eiropas Pamattiesību aģentūras finansēšanu Komisija 2006. gada maijā iesniedza pirmo finansēšanas plānu laikposmam no 2007. līdz 2013. gadam saskaņā ar 46. punktu Iestāžu nolīgumā (IN) ( 2006. gada 17. maijs) par budžeta disciplīnu un pareizu finanšu pārvaldību. Pamatojoties uz informāciju, ko Komisija sniedza 2006. gada 7. novembrī, Eiropas Parlaments un Padome uzsver, ka Eiropas Pamattiesību aģentūras finansēšanu var nodrošināt, iekļaujoties izdevumu maksimālajā apjomā, par ko panākta vienošanās 3.a pozīcijā laikposmam no 2007. līdz 2013. gadam. Ja Komisija — vai nu pēc Aģentūras pieprasījuma, vai citu neparedzētu apstākļu dēļ — vēlas grozīt summas, kas sākotnēji tika uzskatītas par nepieciešamām Aģentūras finansēšanai attiecīgajā periodā, tai būtu jāinformē budžeta lēmējiestāde par šo nodomu un par šāda grozījuma ietekmi uz atlikušo starpību attiecīgajā daudzgadu finanšu shēmas pozīcijā, kā arī būtu jāinformē par pārplānojumu. Kopīgā deklarācija par amata vietu nokomplektēšanu, kas tika piešķirtas saistībā ar 2004. un 2007. gada paplašināšanos Eiropas Parlaments un Padome ir ļoti norūpējušies par atlases un darbā pieņemšanas procesa kavēšanos saistībā ar 2004. gada paplašināšanos, vidējo vadītāju amata vietu lēnu aizpildīšanu, par pastāvīgo amata vietu lielo skaitu, ko aizņem pagaidu darbinieki, kā arī par piemērotu konkursu pietiekama skaita trūkumu. Eiropas Parlaments un Padome stingri uzsver, ka iestādēm, jo īpaši EPSO, būtu jāveic viss iespējamais, lai nodrošinātu, ka ir veikts nepieciešamais, lai šo situāciju labotu un paātrinātu darbā pieņemšanas procedūras, kas paredzētas piešķirto amata vieto komplektācijai atbilstīgi budžeta lēmējiestādes paredzētajam. Kritērijiem būtu jābūt tādiem, kādi minēti civildienesta noteikumu 27. pantā, un pēc iespējas ātrāk panākt plašāko iespējamo ģeogrāfisko līdzsvaru. Eiropas Parlamenta un Padomes nolūks ir cieši uzraudzīt pašreizējo darbā pieņemšanas procesu. Šajā sakarā tās lūdz katrai iestādei un EPSO sniegt budžeta lēmējiestādei divas reizes gadā informāciju par stāvokli attiecībā uz jauno amata vietu nokomplektēšanu, kas piešķirtas saistībā ar 2004. un 2007. gada paplašināšanos. Eiropas Parlaments un Padome aicina iestāžu ģenerālsekretārus sniegt ziņojumu par sasniegto šajā jomā: - attiecībā uz 2004.-2006. gada budžetā piešķirto amata vietu nokomplektēšanu — līdz 2007. gada janvāra beigām; - attiecībā uz 2007. gadā piešķirto amata vietu nokomplektēšanu — līdz 2007. gada 15. jūnijam un 2007. gada 31. oktobrim. Kopīga deklarācija par Life+ programmu Eiropas Parlaments, Padome un Komisija atgādina par budžeta veidošanas principu, kas nosaka, ka, lai īstenotu ievērojamus darbības izdevumus, pirms tam ir jāpieņem pamatakts. Tajā pašā laikā visas trīs iestādes atzīst, ka 2007. budžeta gada sākumā likumdevēja iestāde joprojām var izskatīt dažus jaunus pamatdokumentus, ar kuriem paredzēts turpināt iepriekšējos pamataktus, kuru darbības termiņš beidzas 2006. gada beigās. Tomēr dažu darbību veikšanai vajadzīgas jaunas budžeta saistības, lai izvairītos no zaudējumus radošiem traucējumiem acquis saglabāšanā un īstenošanā. Šāds risks pastāv dažām darbībām, par kurām visām trīs iestādēm jau ir plaša politiska vienošanās. Ir paustas īpašas bažas — jo īpaši to darījis Parlaments savā rezolūcijā par 2007. gada budžeta projekta pirmo lasījumu — saistībā ar Life+ programmu, kas nodrošinās turpinājumu tās priekšgājējai programmai Life III un citām saistītām darbībām. Ja no 2007. gada sākuma līdz tiesību akta galīgai pieņemšanai rastos atšķirības tiesību aktos, visas trīs iestādes vienojas, ka summu, kas nepārsniedz 15 miljonus euro (no kopējā Life+ budžeta, kas ir 240 miljoni euro, un ko piedāvāja 2007. gada provizoriskajā budžeta projektā), var piešķirt starpposma periodam darbībām, ar ko gatavo nomaiņu ar Life+ vislabākajos apstākļos, t.i., lai saglabātu acquis, kas izveidots, pateicoties joprojām notiekošajām darbībām vides aizsardzības jomā. Šādas darbības, kuru turpināšana ir svarīga, lai saglabātu acquis nepārtrauktību, lielā mērā attiecas uz informācijas sistēmām, ar ko nodrošina uzraudzību ES tiesību aktiem vides jomā, reģistrus, uz ko balstās emisiju kvotu tirdzniecības sistēma, zinātniskā un ārējā speciālistu palīdzība, gatavojot Komisijas priekšlikumus gadījumos, kad Komisijai ir saistoši termiņi, informācija un informētības pasākumi. Eiropas Parlamenta un Komisijas kopīgs paziņojums, lai nodrošinātu budžeta pareizu izpildi Budžeta procedūras laikā Eiropas Parlaments un Komisija uzsver, ka ES budžetā jānodrošina lielāka izmaksu lietderība, un uzskata, ka šāda pieeja jāpiemēro pastāvīgi. Šāda pieeja ir paredzēta, lai novērtētu un izvērtētu visu es programmu kvantitatīvos un kvalitatīvos aspektus. Tādēļ ikgadējā budžeta procedūrā iesaistītajām iestādēm jāsāk pievērst lielu uzmanību ES programmu novērtēšanai. Eiropas Parlaments un Komisija atgādina, ka uz darbības jomām balstītai vadībai (ABM) jānodrošina integrēts pārskats par sniegumu un izmaksām dažādajās politikas jomās, ietverot gan darbībai, gan administrācijai paredzētos līdzekļus. Abas iestādes vienojas veikt nepieciešamos pasākumus, lai uzlabotu budžeta izpildes uzraudzību, izmantojot procesu, kurā tiek izmantota visa sākot ar 2007. gada janvāri pieejamā informācija un kurā ir iesaistītas visas Eiropas Parlamenta komitejas. Eiropas Parlaments apņemas uzlabot pārvietojumu un budžeta grozījumu izmantošanu kā instrumentus, ar kuriem pārbaudīt budžeta izpildi gada laikā attiecībā uz Parlamenta prioritātēm un tā prerogatīvām citu iestāžu starpā. Šī procesa rezultātus apspriedīs viedokļu apmaiņā visos trialogos, kuri paredzēti 2006. gada 17. maija Iestāžu nolīguma II pielikumā. Šādas rīcības mērķis ir no ES budžeta finansētajos pasākumos nodrošināt līdzekļu lietderīgāku izlietojumu Eiropas pilsoņu labā un problēmas, ar ko ES saskaras, risināt, piešķirot ES līdzekļus iespējami labākajā veidā. Eiropas Parlamenta deklarācija par budžeta disciplīnu attiecībā uz maksājumiem Eiropas Parlaments atgādina, ka 2006. gada 17. maija Iestāžu nolīguma 12. un 13. punkts nosaka absolūtās summas, kas ir ikgadējais izdevumu maksimālais apjoms vispārējā budžetā, ņemot vērā DFS. Tādējādi daudzgadu finanšu shēmā 2007.-2013. gadam noteikto ikgadējo maksimālo apjomu ievērošana nozīmē neobligāto izdevumu maksimālā palielinājuma likmes automātisku pieņemšanu gada budžetos. Iestāžu nolīguma 12. un 13. punkta neievērošanu Eiropas Parlaments uzskatīs par Iestāžu nolīguma pārkāpumu. Eiropas Parlaments apņemas īstenot iestāžu nolīguma 12. un 13. punkta noteikumus, lai veicinātu budžeta disciplīnas ievērošanu visā daudzgadu finanšu shēmas darbības laikā. --------------------------------------------------